*Το λήμμα αυτό πραγματεύεται το σύλλογο καλαθοσφαίρισης Αττικής και όχι τον ομώνυμο ποδοσφαιρικό σύλλογο της Λακωνίας.*

Ο **Γυμναστικός Σύλλογος Κρόνος Αγίου Δημητρίου** είναι ελληνικός αθλητικός σύλλογος που δραστηριοποιείται στην περιοχή του Αγίου Δημητρίου στην Αθήνα, όπου και βρίσκεται η έδρα του, το Κλειστό Γυμναστήριο Αγίου Δημητρίου. Επίσημο έτος ίδρυσής του είναι το 1976 και αγωνίζεται με χρώματα το κόκκινο, το λευκό και το μπλε. Διατηρεί τμήματα καλαθοσφαίρισης για αθλήτριες και αθλητές όλων των ηλικιών.

Τμήμα καλαθοσφαίρισης ανδρών
----------------------------

### Ιστορική αναδρομή

Το τμήμα ανδρικής καλαθοσφαίρισης του Κρόνου έχει να επιδείξει σημαντικές επιτυχίες σε τοπικό επίπεδο. Συγκεκριμένα αγωνιζόμενο στα πλαίσια της Ε.Σ.ΚΑ.Ν.Α. έχει κατακτήσει δύο φορές το Πρωτάθλημα (2000 · 2005) και τρεις φορές το Κύπελλο (2001 · 2002 · 2004). Τρεις ακόμη φορές υπήρξε φιναλίστ του Κυπέλλου Ε.Σ.ΚΑ.Ν.Α. ενώ έχει αγωνιστεί δύο φορές σε προημιτελικό του Κυπέλου Ελλάδας.

Στις εθνικές κατηγορίες, η υψηλότερη στην οποία έχει ποτέ φτάσει ο σύλλογος είναι η Α2 Εθνική.

Την τελευταία δεκαετία η ομάδα του Κρόνου, με εξαίρεση τις περιόδους 1999-00 και 2004-05, που αναφέρθηκαν παραπάνω, αγωνίστηκε στο πρωτάθλημα της Γ' Εθνικής Κατηγορίας, κατακτώντας στις περισσότερες περιπτώσεις κάποια θέση στην πρώτη πεντάδα, με υψηλότερη την 3η κατά την αγωνιστική περίοδο 2006-07.

Κατά την αγωνιστική περίοδο, 2007-08, ο σύλλογος ολοκλήρωσε τις αγωνιστικές του υποχρεώσεις στην 5η θέση της τελικής βαθμολογικής κατάταξης της Γ' Εθνικής. Την επόμενη χρονιά, 2008-09, τερμάτισε μία θέση υψηλότερα πάντα στην ίδια κατηγορία και όμιλο. Η επόμενη περίοδος, 2009-10, υπήρξε λιγότερο επιτυχημένη, με το σύλλογο να καταλαμβάνει την 8η θέση της τελικής βαθμολογίας.

Την επόμενη αγωνιστική περίοδο, 2010-11 τερμάτισε στην 7η θέση με ασφάλεια πάνω από τη ζώνη του υποβιβασμού. Τη χρονιά 2011-12 οι επιδόσεις της ομάδας βελτιώθηκαν και με απολογισμό 16 νίκες και 6 ήττες κατετάγη 4η. Μετά από την εθελοντική αποχώρηση του Διαγόρα Ρόδου από τις εθνικές κατηγορίες, ο Κρόνος ανήλθε ως πρώτος επιλαχών στη Β' Εθνική. Η παρουσία του εκεί υπήρξε βραχύβια, εφόσον την περίοδο 2012-13 τερμάτισε στην 11η θέση του βαθμολογικού πίνακα και υποβιβάστηκε.

Από τις τάξεις του συλλόγου έχουν ξεπηδήσει αθλητές που έκαναν καριέρα σε άλλους συλλόγους, με κορυφαία περίπτωση αυτή του Χρήστου Μυριούνη και πιο πρόσφατη αυτή των Κώστα Καϊμακόγλου και Μιχάλη Λούντζη.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Γ.Σ. Κρόνος Αγίου Δημητρίου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Νότου. Έχοντας συγκεντρώσει 15 νίκες και 5 ήττες, κατέλαβε την 3η θέση της τελικής βαθμολογίας, ισοβαθμώντας με το δεύτερο Φάρο Κερατσινίου, χάνοντας την άνοδο εξαιτίας των διαφορών στα μεταξύ τους στατιστικά. Ακολούθως διαγωνίστηκε σε αγώνα κατάταξης εναντίον της Νίκης Αμαρουσίου, ομάδας που κατέκτησε την αντίστοιχη θέση του άλλου Ομίλου Νότου, επικρατώντας με σκορ 62-76.

Έδρα του Κρόνου είναι το Κλειστό Γυμναστήριο Αγίου Δημητρίου. Πρόεδρος του διοικητικού συμβουλίου είναι ο Παναγιώτης Κωνσταντίνου. Το ρόστερ του Κρόνου Αγίου Δημητρίου για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Γιάννης Αγγελόπουλος |  |  | 1,83 |  |
|  | Βασίλης Δολιανίτης |  |  | 1,90 |  |
|  | Ανδρέας Ζούκας |  |  | 1,98 |  |
|  | Μάριος Λούκος |  |  | 1,83 |  |
|  | Μιχάλης Λούντζης |  |  | 1,92 |  |
|  | Κώστας Μανίκας |  |  | 1,86 |  |
|  | Κώστας Μιχαλόπουλος |  |  | 2,08 |  |
|  | Γιώργος Μπάλας |  |  | 1,86 |  |
|  | Χρήστος Μπάρμπας |  |  | 1,88 |  |
|  | Γρηγόρης Νάτσο |  |  | 1,82 |  |
|  | Ανδρέας Νικατζάμ |  |  | 1,95 |  |
|  | Αναστάσιος Παπαιωσήφ |  |  | 2,03 |  |
|  | Βαγγέλης Πέκος |  |  | 1,96 |  |
|  | Γιάννης Περαντωνάκης |  |  | 1,91 |  |
|  | Θάνος Στραγανιώτης |  |  | 1,75 |  |
|  | Μιχάλης Φρουσκλιάς |  |  | 1,97 |  |
|    **Προπονητής** |
|  | Αλέξανδρος Παρασκευόπουλος |  | Coach |  |  |
| *Δεδομένα: Μάιος 2014* |

### Τμήματα υποδομής

Η εφηβική ομάδα του Κρόνου έχει κατακτήσει μία φορά το πρωτάθλημα της Ε.Σ.ΚΑ.Ν.Α. ενώ έχει υπάρξει και φιναλίστ του Πανελληνίου Πρωταθλήματος Εφήβων.

Τμήμα καλαθοσφαίρισης γυναικών
------------------------------

Κύριο λήμμα: Κρόνος Αγίου Δημητρίου (καλαθοσφαίριση γυναικών)
Η γυναικεία ομάδα του Κρόνου, μετά την κατάκτηση του Πρωταθλήματος Νότιας Αττικής το 2008, αγωνίζεται την τελευταία δεκαετία στις εθνικές κατηγορίες, καθώς και στο Κύπελλο Ελλάδος. Η ανώτερη θέση που έχει ποτέ φτάσει στα πλαίσια της Α1 Εθνικής Κατηγορίας είναι η 7η τις περιόδους 2011-12 και 2012-13.

Παράλληλα με το γυναικείο τμήμα ο Κρόνος καλλιεργεί και τμήματα υποδομής για νέες αθλήτριες, τα οποία έχουν φέρει πολλές διακρίσεις στο σύλλογο, ειδικά κατά το δεύτερο μισό της δεκαετίας του 2010. Χαρακτηριστικά έχει κατακτήσει:

* 3× Πανελλήνια Πρωταθλήματα Κορασίδων (2018, 2019, 2020)
* 2× Κύπελλα Νότιας Αττικής (με ομάδα Νεανίδων) (2018, 2019)
* 5× Πρωταθλήματα Κορασίδων Νότιας Αττικής (2014, 2015, 2018, 2019, 2020)
* 5× Πρωταθλήματα Παγκορασίδων Νότιας Αττικής (2016, 2017, 2018, 2019, 2020)

Σήμα
----

Το επίσημο σήμα του συλλόγου έχει υποστεί αλλαγές με το πέρασμα του χρόνου.

* Σημερινό σήμαΣημερινό σήμα
* Παλαιότερο σήμαΠαλαιότερο σήμα

Παραπομπές
----------

1. 1 2 3 4 5 6  «Ιστορικό του συλλόγου» Αρχειοθετήθηκε 2011-11-02 στο Wayback Machine. πληροφορίες στον επίσημο ιστότοπο της ομάδας.
2. ↑  «Ένωση Σωματείων Καλαθοσφαίρισης Νότιας Αττικής» Αρχειοθετήθηκε 2014-07-30 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2 3 4 5 6 7 8 9  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Ο Κρόνος στη Β΄, ο Εθνικός στη Γ' και ο Διαγόρας στα... τοπικά!»[*νεκρός σύνδεσμος*], άρθρο στον ιστότοπο BasketPlus.gr, 28 Σεπτεμβρίου 2012.
5. ↑  «Αποτελέσματα 2ου ομίλου Νότου (22η αγ.)», άρθρο στον ιστότοπο InfoBasket.gr, 27 Απριλίου 2014.
6. ↑  «Γ' ΕΘΝΙΚΗ: Κρόνος Αγ. Δημητρίου και Απόλλων Αρχ. Κορίνθου οι νικητές των μπαράζ κατάταξης» Αρχειοθετήθηκε 2016-08-18 στο Wayback Machine. άρθρο στον ιστότοπο BasketWorld.gr, 4 Μαΐου 2014.
7. ↑  «Βαθμολογία Α1 Εθνικής Κατηγορίας Γυναικών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Βαθμολογία Α1 Εθνικής Κατηγορίας Γυναικών 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Γ.Σ. Κρόνος Αγίου Δημητρίου, επίσημος ιστότοπος.

  

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |